Document ID: 31987R1467

*****
ΚΑΝΟΝΙΣΜΟΣ (ΕΟΚ) αριθ. 1467/87 ΤΗΣ ΕΠΙΤΡΟΠΗΣ
της 27ης Μαΐου 1987
για την έβδομη τροποποίηση του κανονισμού (ΕΟΚ) αριθ. 3800/81 για την κατάταξη των ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε από τον κανονισμό (ΕΟΚ) αριθ. 1390/87 (2), και ιδίως το άρθρο 13 παράγραφος 5,
Εκτιμώντας:
ότι η κατάταξη των ποικιλιών αμπέλου που γίνονται δεκτές για καλλιέργεια στην Κοινότητα καθιερώθηκε από τον κανονισμό (ΕΟΚ) αριθ. 3800/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 416/87 (4)·
ότι η πείρα δείχνει ότι οι οίνοι που προέρχονται από μία ποικιλία αμπέλου που περιλαμβάνονται εδώ και πέντε χρόνια στην κατηγορία των ποικιλιών που επιτρέπονται προσωρινά για ορισμένες διοικητικές γερμανικές ενότητες μπορούν να θεωρηθούν ότι είναι καλής ποιότητας· ότι, ως εκ τούτου, η ποικιλία αυτή πρέπει να καταταγεί μεταξύ των συνιστωμένων ποικιλιών για τις ίδιες διοικητικές ενότητες σύμφωνα με τις διατάξεις του άρθρου 11 παράγραφος 2 στοιχείο α) δεύτερη περίπτωση του κανονισμού (ΕΟΚ) αριθ. 347/79 του Συμβουλίου της 5ης Φεβρουαρίου 1979 σχετικά με του γενικούς κανόνες που αφορούν την κατάταξη των ποικιλιών αμπέλου (5), όπως τροποποιήθηκε τελευταία από την πράξη προσχώρησης της Ελλάδας·
ότι πρέπει να συμπληρωθεί η κατάταξη των οινοποιήσιμων ποικιλιών αμπέλου με την προσθήκη μεταξύ των συνιστώμενων ποικιλιών για ορισμένες διοικητικές γερμανικές ενότητες ορισμένων ποικιλιών που περιλαμβάνονται εδώ και πέντε χρόνια τουλάχιστον στην κατάταξη για μια διοικητική ενότητα που γειτονεύει άμεσα και οι οποίες πληρούν τον όρο που καθορίζεται από το άρθρο 11 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 347/79·
ότι πρέπει να συμπληρωθεί η κατάταξη με την ενσωμάτωση στην κατάταξη αυτή μιας οινοποιησίμου ποικιλίας αμπέλου της οποίας η καλλιεργητική προσαρμοστικότητα αναγνωρίστηκε ως ικανοποιητική μετά απο εξέταση· ότι σύμφωνα με τις διατάξεις του άρθρου 11 παράγραφος 1 στοιχείο β) του κανονισμού (ΕΟΚ) αριθ. 347/79, η ποικιλία αυτή μπορεί να επιτραπεί προσωρινά σε μια γερμανική ενότητα·
ότι η καλλεργητική προσαρμογή ορισμένων οινοποιήσιμων ποικιλιών αμπέλου που περιλαμβάνονται εδώ και πέντε χρόνια στην κατηγορία των ποικιλιών που επιτρέπονται προσωρινά σε ορισμένες γερμανικές διοικητικές ενότητες αναγνωρίστηκε ως ικανοποιητική· ότι πρέπει, ως εκ τούτου, να καταταγούν οι ποικιλίες αυτές οριστικά μεταξύ των επιτρεπόμενων ποικιλιών αμπέλου για τις ίδιες διοικητικές ενότητες, σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 347/79·
ότι η καλλιεργητική προσαρμοστικότητα μιας συνιστωμένης ποικιλίας αμπέλου σε μια γερμανική διοικητική ενότητα δεν είναι ικανοποιητική και ότι, ως εκ τούτου, είναι σκόπιμο να διαγραφεί η ποικιλία αυτή από την κατάταξη, σύμφωνα με το άρθρο 11 παράγραφος 3 του κανονισμού (ΕΟΚ) αριθ. 347/79·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με τις ενδείξεις που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1987.

Labels: 3
5
6